H ανακατάληψη από τους Αυστριακούς της Βούδας (1686) και η πρόσκαιρη του Βελιγραδίου (1688) έφερε σε δυσχερή θέση τους Τούρκους που επιδίωξαν ανακωχή. Oι ενδοευρωπαϊκές διαμάχες ευνοούσαν κάτι τέτοιο. Oι Αψβούργοι είχαν εμπλακεί σε πόλεμο για τη διαδοχή του Ισπανικού θρόνου. Mε τη μεσολάβηση της Αγγλίας και της Ολλανδίας άρχισαν διαπραγματεύσεις των εμπόλεμων δυνάμεων στη σερβική πόλη Carlowitz (Κάρλοβιτς), που έληξαν με συνθήκη ειρήνης τον Ιανουάριο 1699. Από την πλευρά της Υψηλής Πύλης, τις διαπραγματεύσεις τις έκανε ο Φαναριώτης Αλέξανδρος Μαυροκορδάτος. Μ’ αυτή παραχωρούνταν στους Αυστριακούς η Ουγγαρία, η Τρανσυλβανία, η Σλοβενία και η Κροατία.